| **№** | **Дата на получаване** | **Въпрос** | **Разяснения от СНД** |
| --- | --- | --- | --- |
| **Дата на разясненията от СНД: 18.06.2023 г.** | | | |
| 2 | 07.06.2023 г. | 1. Съгласно Насоките за кандидатстване, кандидатът, включително с предприятията, с които кандидатът образува група предприятия, и има/т приключили най-малко три финансови години, е/са реализирало/и според категорията си определени мин. нетни приходи от продажби общо за 2020-та, 2021-ва и 2022-ра финансови години и за 2022г. Следва ли да се разбира, че всяко предприятие , част група предприятия, която е допустима може да е кандидат или само предприятието майка? 2. В определенията за допустимост е указано, че територията на индустриален парк/зона не може да бъде по-малка от 300 дка, но съгласна Закона за индустриалните паркове/25 февруари 2021 г. /, ПРЕХОДНИ И ЗАКЛЮЧИТЕЛНИ РАЗПОРЕДБИ   § 4. (1) Създадените към датата на влизане в сила на закона индустриални зони и технологични паркове може да бъдат вписани в регистъра по чл. 21, ал. 1 след представяне на информацията по чл. 21, ал. 2, документите по чл. 21, ал. 3 и документ, който удостоверява съгласието на не по-малко от половината инвеститори, притежаващи право на собственост върху поземлени имоти на територията на индустриалната зона или технологичния парк, с правилника за цялостната организация в индустриалния парк и с избрания от собственика оператор, ако има такъв.  (2) При вписването по ал. 1 не се прилагат разпоредбите на:  1. член 4, ал. 2, чл. 13, ал. 1 и чл. 16, ал. 1, като:  а) площта не може да бъде по-малка от 200 дка;  В този смисъл допустим за участие ли е индустриален парк, създаден преди влизане в сила на закона и попадащ в това изключение на закона с площ 230дка, когато не е специализиран за високотехнологични дейности?   1. Съгласно Закона за индустриалните паркове заявление за вписване на парка в регистъра по чл. 21, ал. 1 може да се подаде, когато операторът е и собственик на индустриалния парк, след приемане на решението за създаване на индустриалния парк. Допустимо ли е да участва собственик на индустриален парк, който няма към момента изрично определен различен оператор. | В Условията за кандидатстване не са поставяни допълнителни условия, относно кое предприятие от група предприятия следва да подаде предложение за изпълнение за инвестиции. В тази връзка, всяко предприятие, част от група предприятия, която е допустима, може да е кандидат, като следва да се има предвид, че оценителната комисия ще провери доколко дадено предприятие е независимо, предприятие партньор или свързано предприятие по смисъла на чл. 4 от ЗМСП и съгласно Указания за попълване на Декларацията за обстоятелствата по чл. 3 и чл. 4 от Закона за малките и средните предприятия (Приложение 5 от Условията за кандидатстване).  2) В случай че даден индустриален парк попада в изключението на § 4, ал. 2 от ПЗР на ЗИП, респективно би могъл да бъде вписан в регистъра по чл. 21, ал. 1 от ЗИП, е допустимо кандидатстване по настоящата процедура.  3) По процедурата е допустимо:  да се кандидатства с индустриален парк/зона (ИП/ИЗ), който не е регистриран по чл. 21 от ЗИП, включително такъв съгласно § 4 от ПЗР ЗИП;  да кандидатства собственик на ИП/ИЗ, който, след като няма изрично определен оператор на индустриален парк, т.е. не е възложил тези функции на друго лице, се явява оператор на ИП/ИЗ по право, на основание чл. 9, ал. 4 и ал. 5 от ЗИП. Операторът, вкл. когато е собственик на съответния ИП/ИЗ, следва да бъде търговско дружество и да отговоря на всички останали изискванията, посочени в *т. 6* *„Допустими кандидати“* от Условията за кандидатстване (УК). Съответно, в т. 16 „Списък на документите, които се подават на етап кандидатстване“ на стр. 82 от УК, ясно е посочено, че изискуемите документи по точки 12 и 13 (договор за експлоатация и писмо за подкрепа от собственика на ИП/ИЗ) са неприложими, в случай че операторът е и собственик на ИП/ИЗ, което е изведено и като „Важно“ на стр. 16 от УК.  На етап сключване на договор за финансиране между СНД и одобрен кандидат, в срок от 30 дни от деня на подписването му, съответният ИП/ИЗ следва да се впише в регистъра по чл. 21, ал. 1 от ЗИП като индустриален парк (ИП), като в регистъра се вписва и неговият оператор, независимо дали същият е собственикът или друго лице, с което собственикът е сключил договор за експлоатация. В случай, че операторът не е собственик на парка, собственикът има задължение да не сменя оператора до изтичане на периода на устойчивост на операциите, а именно: не по-кратък от 8 години от сключване на Договор за финансиране по настоящата процедура, както е указано на стр. 16 от УК. |